Byrettens dom stadfæstes med de ændringer, at tiltalte 2 frakendes førerretten i 6 år fra landsretsdom, og at udvisningen sker med indrejseforbud for 12 år. Påstand om erstatning
Ret: Vestre Landsret (2. instans)
Faggruppe: Straffesag — Almindelig domsmandssag
Sagsemner: Forurettede og vidner;
Færdsel;
Liv og legeme;
Udlændinge;

D O M

afsagt den 29. januar 2014 af Vestre Landsrets 6. afdeling (dommerne Hanne Kildal, Olav D.

Larsen og Mette Vinding (kst.) med domsmænd) i ankesag

V.L. S – 2174 – 13

Anklagemyndigheden

mod

Tiltalte 2

Dato (Født 1985)

(advokat Troels Lind Pedersen, Åbyhøj)

Retten i Herning har den 12. september 2013 afsagt dom i 1. instans (rettens nr. 5-

2055/2013).

Påstande

Tiltalte 2, har påstået frifindelse i det ikke erkendte omfang og frifindelse for

udvisningspåstanden samt formildelse.   

Tiltalte har for landsretten erkendt vold omfattet af straffelovens § 244 i det omfang, som

fremgår af byrettens præmisser, men han har påstået frifindelse for tiltalen for røveri og

tiltalen for ulovlig tvang.

Anklagemyndigheden har påstået skærpelse.

Forurettede har påstået tiltalte dømt til at betale erstatning og godtgørelse med i alt 42.896

kr. med procesrente fra den 6. oktober 2013 svarende til en måned efter kravets



- 2 -

fremsættelse. Kravet på 42.896 kr. svarer til kravet for byretten med fradrag af 880 kr. ved-

rørende nøgler.  

Tiltalte har anerkendt erstatningspligten. Han har for det tilfælde, at der sker domfældelse på

samme måde som i byretten, anerkendt byrettens opgørelse til i alt 33.433 kr. Han har for det

tilfælde, at han vedrørende forhold 1-3 alene dømmes for vold, anerkendt et beløb på 26.054

kr. Dette beløb fremkommer som beløbet på 33.433 kr. med fradrag af 4.000 kr. (hævede

penge), 2.500 kr. (kontanter), 699 kr. (pung) og 180 kr. (sygesikringsbevis).

Supplerende oplysninger

I en blodprøve udtaget af tiltalte den 2. juni 2013 kl. 06.35 er konstateret en alkoholpromil-

le på 0,68.   

I en blodprøve udtaget af Forurettede den 2. juni 2013 kl. 06.00 er konstateret en

alkoholpromille på 1,51.   

Det er oplyst, at Tiltalte 1 er død efter byrettens dom.   

Tiltalte blev ved en dom afsagt af Retten i Esbjerg den 10. juli 2013 straffet med en bøde for

bl.a. overtrædelse af færdselsloven.   

Forklaringer

Tiltalte og vidnerne Forurettede og Vidne 1 har for landsretten i det væsentlige forklaret som

i 1. instans.   

Tiltalte har supplerende forklaret, at det var hans lillesøster, som om eftermiddagen havde

hævet 4.000 kr. for ham. De penge havde han med til By. Forurettede, som blødte, ville

gerne køre med tilbage til By. Tiltalte 1 skyldte ham penge. De kørte hen til banken, fordi

Tiltalte 1 skulle hæve penge. Han vidste ikke, at Tiltalte 1 brugte Forurettedes hævekort.



- 3 -

Tiltalte har om sine personlige forhold supplerende forklaret, at han i perioder har haft for-

skellige former for arbejde. Han var i lære som kok i ca. seks måneder, før uddannelsen blev

afbrudt. Han skulle i fængsel.   

Forurettede har supplerende forklaret, at han ikke var vant til at komme på Værtshus. Han

kan fortsat ikke huske noget om forløbet på værtshuset. Han var bange, da han blev slået og

sparket. Han fik afgang af urin og afføring. Han var fortsat bange, da han blev tvunget ind i

bilen for at køre med hen til banken. Han oplyste pin-koden efter hu-kommelsen. Den var

ikke nedskrevet.     

Efter episoden gik der tre uger, før han var i stand til at arbejde igen. Han prøvede at kom-

me i gang igen, men det lykkedes først efter tre uger.  

Vidne 1 har supplerende forklaret, at Forurettede på værtshuset muligvis sagde ”sorte svin”

til tiltalte. Hun så ikke en pung i forbindelse med tiltaltes slag mod Forurettede. Hun hørte

ikke noget om penge.   

Landsrettens begrundelse og resultat

Af de grunde, som byretten har anført, tiltrædes det også efter bevisførelsen for landsretten,

at tiltalte er fundet skyldig i røveri og ulovlig tvang som sket.   

Ved straffens fastsættelse citeres tillige straffelovens § 89.   

Straffen vedrørende forholdene 4, 5 og 7 fastsættes efter færdselslovens § 117.   

Ved fastsættelsen af straffen skal der tages hensyn til de omstændigheder, som byretten har

fremhævet. Straffen er passende fastsat til fængsel i 1 år og 6 måneder.   

Efter antallet og karakteren af forholdene 4, 5 og 7 frakendes tiltalte førerretten i 6 år.   

Af de grunde, som byrettens flertal har anført vedrørende udlændingelovens § 26, stk. 2,

tiltræder landsretten, at tiltalte - på trods af den begrænsede tilknytning til Afghanistan - skal

udvises i medfør af udlændingelovens § 23, nr. 1, jf. § 22, nr. 6. Udvisningen sker med

indrejseforbud for 12 år, jf. udlændingelovens § 32, stk. 2, nr. 3.  



- 4 -

De juridiske dommere tiltræder af de grunde, som er anført i dommen, at Forurettede er

tilkendt erstatning og godtgørelse med i alt 33.433 kr. Beløbet skal forrentes med

procesrente fra den 6. oktober 2013.  

Med de anførte ændringer stadfæster landsretten dommen.

Tiltalte har fortsat været frihedsberøvet under anken.

T h i  k e n d e s  f o r  r e t:

Byrettens dom stadfæstes med de ændringer, at tiltalte frakendes førerretten i 6 år fra den-ne

landsretsdom, og at udvisningen sker med indrejseforbud for 12 år.

Statskassen skal betale sagens omkostninger for landsretten.

Beløbet på 33.433 kr. til Forurettede skal betales inden 14 dage og forrentes med procesrente

fra den 6. oktober 2013.

Hanne Kildal Olav D. Larsen Mette Vinding
(kst.)